за сигурност на доставката от въздушен превозвач, който я доставя до собствено въздухоплавателно средство, и доставката е била защитена от неправомерни действия в периода между извършването на контрола и доставянето ѝ на борда на въздухоплавателното средство; или
 б)
 е извършен необходимият контрол за сигурност на доставката от пълноправен доставчик и доставката е била защитена от неправомерни действия в периода между извършването на контрола и пристигането ѝ в зоната с ограничен достъп или, където това е приложимо, до приемането ѝ от въздушния превозвач или от друг пълноправен доставчик; или
 в)
 е извършен необходимият контрол за сигурност на доставката от познат доставчик и доставката е била защитена от неправомерни действия в периода между извършването на контрола и приемането ѝ от въздушния превозвач или пълноправния доставчик.
 8.1.1.2. Когато има основание да се счита, че дадени стоки, предназначени за полета, които са преминали проверки за сигурност, са били манипулирани по отношение на тяхната цялост или не са били защитени от неправомерни действия след провеждане на проверките, те се подлагат на проверка, преди да бъдат внесени в зони с ограничен достъп.
 8.1.1.3. Проверките за сигурност на стоки, предназначени за полета, са предмет и на допълнителните разпоредби в Решение за изпълнение С(2015) 8005 на Комисията.
 8.1.2. Проверка
 8.1.2.1. Средствата или методите, прилагани при извършване на проверка на стоките, предназначени за полета, отчитат естеството на стоките и отговарят на стандарт, който е достатъчно висок, за да гарантира, че в стоките няма укрити забранени предмети.
 8.1.2.2. Проверката на стоки, предназначени за полета, е предмет и на допълнителните разпоредби в Решение за изпълнение С(2015) 8005 на Комисията.
 8.1.2.3. Поотделно или комбинирано се прилагат следните средства или методи за проверка:
 а)
 визуална проверка;
 б)
 ръчно претърсване;
 в)
 рентгеново оборудване;
 г)
 EDS;
 д)
 оборудване за ETD заедно с метода по буква а);
 е)
 кучета за откриване на експлозиви заедно с метода по буква а).
 Когато проверяващият не може да определи дали проверяваната единица съдържа забранени предмети, тя не се приема или преминава през повторна проверка, докато проверяващият се убеди, че в нея няма забранени предмети.
 8.1.3. Одобрение на пълноправните доставчици
 8.1.3.1. Пълноправните доставчици се одобряват от компетентния орган.
 Одобрението за пълноправен доставчик се отнася до конкретен обект.
 Всеки субект, който осигурява контрол за сигурност, посочен в точка 8.1.5, и доставя стоки, предназначени за полета, директно на борда на въздухоплавателното средство, трябва да бъде одобрен като пълноправен доставчик. Това не се прилага за въздушен превозвач, който сам прилага въпросния контрол за сигурност и доставя стоки единствено до собствените си въздухоплавателни средства.
 8.1.3.2. За одобрение на пълноправни доставчици се прилага следната процедура:
 а)
 Субектът иска одобрение от компетентния орган на държавата-членка, в която се намира неговият обект, за да получи статут на пълноправен доставчик.
 Заявителят представя на компетентния орган програма за сигурност. В програмата се описват методите и процедурите, които се прилагат от доставчика с цел да бъдат изпълнени изискванията на точка 8.1.5. Програмата описва и начина, по който спазването на посочените методи и процедури следва да бъде наблюдавано от самия доставчик.
 Заявителят представя и „Декларация за поемане на ангажименти — пълноправен доставчик